[{"text_idx": "#000005", "text": "La blogo \u201cNetradukebla\u201d prilumas unikan vortotrezoron de malplimultaj lingvoj"}, {"text_idx": "#000008", "text": "Blogo nomata \u201cUntranslatable\u201d [en \u2014 Netradukebla] faris elekton de vortoj el la tuta mondo, kiuj estas malfacile tradukeblaj au\u0306 netradukeblaj, kaj proponis ilin al lingvo-s\u0302atantoj."}, {"text_idx": "#000009", "text": "[NDT: \u2018netradukebla\u2019 en la senco ke ne ekzistas traduko pro kultura distanco, t.e. ekvivalenta vorto au\u0306 malmultvorta esprimo en alia(j) lingvo(j). Ofte netradukeblaj\u0302oj rilatas al konceptoj iom interesaj kaj/au\u0306 frenezaj, kaj/au\u0306 kiuj eble tau\u0306gas en la percepto de kulturo au\u0306 estas ligitaj al stereotipoj. Prenu c\u0302i tiun liston [en] de japanaj netradukeblaj vortoj kiel ekzemple karoshi (morto pro troa kromlaborado) au\u0306 cundoki (de tsunde oku kiu signifas \u2018stapli kaj foriri\u2019) por indiki ac\u0302eti librojn kaj ne legi ilin tiom rapide ol oni ac\u0302etas ilin. La studo de tiuj perceptoj apartenas al la popola lingvistiko]."}, {"text_idx": "#000010", "text": "C\u0302iu lingvo havas vortojn, kiuj esprimas sentojn au\u0306 situaciojn kiuj estas ofte kompleksaj au\u0306 tre specifaj. Kelkaj el tiuj netradukeblaj vortoj estas jam bone konataj (kiel la fama portugala saudade), aliaj estas profunde enradikig\u0302intaj en specifa kulturo, kiel la hispana sobremesa [en]. Komuna trajto de tiuj vortoj estas ke ne eblas doni simplan tradukon, per kio ili rezistas al provoj de simplaj tradukoj. Vorto au\u0306 frazo estas nesufic\u0302a kaj tial plena klarigo kaj foje iu kunteksto necesas por kompreni la pli profundan ideon esprimitan en tia \u2018netradukebla\u2019 vorto."}, {"text_idx": "#000011", "text": "Tiuj unikaj vortoj estas kolektataj dum longa tempo el retaj glosaroj. Jen ekzemploj kun klarigoj en la angla, kun klarigoj en la franca kaj aliaj ekzemploj kun klarigoj en Esperanto [artikolo \u2018Netradukeblaj vortoj\u2019 en HorizonTaal pag\u0302o 8). Tamen, tie kie tiaj listoj ofte estas limigitaj al la japana, germana, franca, portugala au\u0306 finna lingvoj, la lingvisto kaj kreinto de la blogo \u201cUntranslatable\u201d (netradukebla), Steven Bird, decidis koncentrig\u0302i je malgrandaj lingvoj."}, {"text_idx": "#000019", "text": "They shed light on other cultures, reveal different patterns of thought, and spark our curiosity. Sometimes, they influence how we analyze and classify the world around us [...] the linguists contributing to this site want to share more of these \u2018untranslatable\u2019 words, and in the process, show why these small languages are distinctive, valuable, and powerful."}, {"text_idx": "#000020", "text": "Ili portas aliajn kulturojn je nia atento, elstarigas diversajn pensmanierojn kaj vekas nian scivolemon. Kelkfoje ili influas la manieron, lau\u0306 kiu ni analizas kaj klasifikas la mondon c\u0302irkau\u0306 ni ... La lingvisto kiu prizorgas c\u0302i tiun retejon, volas kundividi pli da tiuj c\u0302i \u201cnetradukeblaj\u201d vortoj kaj dume montri kial malplimultaj lingvoj estas specialaj, valoraj kaj potencaj."}, {"text_idx": "#000029", "text": "Kiel kurdlingvaj dividoj malhelpas aliron al informoj"}]